 Madaxweynuhu isaga oo hadalkiisa sii wata, waxa uu caddeeyey in xukuumadda Somaliland ay ka goan tahay sidii ay nabadgelyo waarta iyo walaaltinimo loo siman yahay ugula noolaan lahayd deriskeeda Ethiopia, isaga rajeeyey dhibaato kasta oo Ethiopia gudaheeda ka timaadda ay nabad ku dhammaystaan, Dawladda Itoobiya waa dal aynu jaar nahay, jaarkaagana Ilaahay ba kuu dooray oo ma dooran kartid, waxana aynu mar walba u taagannahay inaynu nabadgelyo iyo walaaltinimo loo siman yahay oo midna aanu mid dulmiyin aynu kula noolaanno, wixii dhibaatooyin hor taagan gudahoodana waxaynu u rajaynaynaa inay nabad ugu dhammaato, geeska Arfikana wixii carqalado ka yimaadda in nabad lagu xalliyo oo xagga wanaagsan ee is-kaashiga ah aynu u dhaqaaqno ayuu yidhi Madaxweyne Biixi. 